Diari Oficial de la Generalitat Valenciana


Sumari del DOGV 5956, del 17-02-2009 (2009/1662)

DECRET 27/2009, de 13 de febrer, del Consell, pel qual es modifica la disposició addicional segona de set decrets de declaració de zones d'Actuació Urgent (ZAU) per a la defensa davant del risc d'incendis forestals.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/02/13/27/dof/vci/html**

### Dades del document

Número de DOGV
:   5956

Data del DOGV
:   17-02-2009

Secció del DOGV
:   I. DISPOSICIONS GENERALS

Número del document
:   2009/1662


Data del document
:   13-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Ayora
    * Biar
    * Jalance
    * Viver
    * Camporrobles
    * Villargordo del Cabriel
    * Zarra
    * Toro, El
    * Requena
    * Sax
    * Torás
    * Villena
    * Alcoi
    * Altura
    * Jérica
    * Castalla
    * Ibi
    * Jarafuel
    * Benagéber
    * Pina de Montalgrao
    * Teresa
    * Tuéjar
    * Banyeres de Mariola
    * Bejís
    * Cofrentes
    * Sinarcas
    * Titaguas
    * Aras de los Olmos
    * Barracas
    * Onil
    * Sacañet
    * Venta del Moro
    * muntanya
    * lluita contra incendis
    * incendi
    * legislació

DECRET 27/2009, de 13 de febrer, del Consell, pel qual es modifica la disposició addicional segona de set decrets de declaració de zones d'Actuació Urgent (ZAU) per a la defensa davant del risc d'incendis forestals. [2009/1662]  
L'article 24 de la Llei 3/1993, de 9 de desembre, Forestal de la Comunitat Valenciana, en el apartat 1.g), estableix que l'administració, després de l'audiència prèvia als propietaris, pot declarar àrees com a zones d'Actuació Urgent (ZAU), amb la finalitat de conservar-les i afavorir-ne la restauració, sempre que els terrenys estiguen afectats per qualsevol alteració ecològica greu o tinguen risc de ser afectats.  
L'existència d'una sèrie de masses forestals d'especial importància en l'àmbit de la Comunitat Valenciana, amenaçades per un alt perill potencial d'incendis per les característiques fisiogràfiques, meteorològiques i climàtiques que presenten, va fer necessària i urgent una ordenació i el tractament dels combustibles forestals que les dotaren d'una xarxa d'àrees tallafocs, que afavorira l'actuació dels mitjans d'extinció amb el màxim d'eficàcia i seguretat, permetent afrontar un possible incendi amb una mínima garantia per a la persistència del conjunt de la massa forestal.  
Des de 1996 s'han declarat set àrees forestals de la Comunitat Valenciana com a zones d'Actuació Urgent (ZAU) per a la defensa davant del risc d'incendis forestals, àrees en què la Generalitat ha posat en marxa una important actuació d'execució i manteniment d'una xarxa d'àrees tallafocs, tant en forests de gestió pública, com privades, que a més ha exigit en aquest cas la firma prèvia d'un elevat nombre de convenis amb els propietaris o titulars d'aquests.  
En l'actualitat, en les últimes zones declarades hi ha encara un nombre important de convenis en tramitació. A més, per a assegurar els treballs de manteniment, s'ha d'iniciar el procediment de renovació dels primers convenis firmats. Això implicarà la tramitació simultània d'una gran quantitat d'expedients.  
Per tot el que s'ha exposat, a proposta del conseller de Medi Ambient, Aigua, Urbanisme i Habitatge, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 13 de febrer de 2009,  
DECRETE  
Article 1. Objecte   
Aquest decret té com a objecte la modificació del contingut de la disposició addicional segona i de la seua correspondència en els respectius annexos dels decrets de declaració com a Zona d'Actuació Urgent que a continuació s'allisten:  
- Decret 187/1996, de 18 d'octubre, del Consell, pel qual es declaren les serres d'Onil, Reconc, Fontanella i Penya Roja com a Zona d'Actuació Urgent (ZAU) per a la defensa davant del risc d'incendis forestals.  
- Decret 270/1997, de 21 d'octubre, del Consell, pel qual es declaren les caigudes del riu Túria aigües amunt de la presa de l'embassament de Benagéber com a Zona d'Actuació Urgent (ZAU) per a la defensa davant del risc d'incendis forestals.  
- Decret 271/1997, de 21 d'octubre, del Consell, pel qual es declaren les forests situades al sud-est del municipi de Requena com a Zona d'Actuació Urgent (ZAU) per a la defensa davant del risc d'incendis forestals.  
- Decret 269/1997, de 21 d'octubre, del Consell, pel qual es declaren les forests de la vall d'Ayora a l'oest de la carretera N-330 com a zones d'Actuació Urgent (ZAU) per a la defensa davant del risc d'incendis forestals.  
- Decret 117/2001, de 26 de juny, del Consell, pel qual es declaren les forests situades al marge esquerre del riu Cabriol com a Zona d'Actuació Urgent (ZAU) per a la defensa davant del risc d'incendis forestals.  
- Decret 103/2004, de 25 de juny, del Consell, pel qual es declaren les forests de la comarca de l'Alt Palància situades a l'oest de la carretera N-234 com a Zona d'Actuació Urgent (ZAU) per a la defensa davant del risc d'incendis forestals.  
- Decret 104/2004, de 25 de juny, del Consell, pel qual es declaren les forests situades a la serra d'Espadà com a Zona d'Actuació Urgent (ZAU) per a la defensa davant del risc d'incendis forestals.  
Article 2. Modificació  
La disposició addicional segona dels decrets referits en l'article 1 queda redactada de la manera següent:  
«S'autoritza la subscripció dels convenis referits en la disposició addicional primera i que es detallen en els annexos d'aquest decret i es faculta el titular de la direcció general competent en matèria de prevenció d'incendis forestals per a la firma».  
DISPOSICIÓ FINAL  
Única  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
Valencia, 13 de febrer de 2009  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN


Còpia Permalink ELI